laion/Wikipedia-Exotic huggingface dataset:
יומן אקסטנשנס

יומן אקסטנשנס בע"מ (באנגלית: Human Xtensions) היא חברה ציבורית ישראלית העוסקת בפיתוח וייצור של מכשור רפואי לביצווע ניתוחים זעיר-פולשניים בחלל הבטן. החברה נוסדה בינואר 2012 על ידי ד"ר תמר פרנקל (מנכ"ל החברה), זיו טמיר ומרדכי שולב. תחילה נכתב שם החברה Human Extensions, וביולי 2017 שונה לכתיב הנוכחי, Human Xtensions. בנובמבר 2020 גייסה החברה 158.7 מיליון ש"ח בהנפקת מניותיה בבורסה לניירות ערך בתל אביב. החברה מפתחת ומייצרת מכשור רפואי ונמצאת בשלב ראשוני של מסחור מוצריה. החברה פיתחה מערכת לחדר ניתוח בשם HandX, הנשלטת על-ידי המנתח, לעריכת ניתוחים זעיר-פולשניים (לפרוסקופיים) בחלל הבטן, כגון ניתוחי בקע, פרוקטולוגיה וכריתת רחם. המערכת כוללת שלושה מודולים עיקריים: מודול הפעלה ושליטה – מוחזק בידי המנתח ובאמצעותו הוא שולט בכלי הקצה. מודול הנעה – מתרגם את האותות שהתקבלו כתוצאה מתנועות הידיים של המנתח לפקודות מכניות. מודול כלי קצה – מתחברת בצידה האחד ליחידת ההנעה ובצידה השני כוללת יחידות קצה (כגון מחזיק מחט ותופסן, בעלות מפרק עם דרגות חופש תנועה, המוחדרות לגוף המטופל. כלי הקצה מוחלפים לאחר כל פרוצדורה. החברה מציינת כי "המערכת שפותחה על-ידי החברה מציעה פתרון של ניתוח כירורגי בשיטת לפרוסקופיה חכמה המשלב בין היתרונות הכלכליים של פרוצדורות לפרוסקופיות לבין היתרונות הטכנולוגיים של ניתוחים רובוטיים המאפשרים לבצע פרוצדורות מורכבות". במרץ 2018 קיבלה החברה אישור מה-FDA ובאוגוסט 2018 קיבלה אישור לסימון CE. בפברואר 2021 קיבלה החברה את אישור ה-FDA לשיווק כלי קצה מתכלה שפותח על-ידיה, Monopolar Hook. החברה עוסקת בפיתוח דור שני, בשם HandX-AI, של המוצר העיקרי שלה. בשנת 2019 החלה החברה בשיווק מסחרי של מוצריה, דרך חברת Aesculap AG שהיא המפיץ הבלעדי של מוצרי החברה באירופה. משבר מגפת הקורונה הביא לצמצום בהפצת מוצרי החברה, עקב מגבלות התנועה באירופה והפניית תקציבי רפואה למאבק במגפה. המפיצה הבלעדית בישראל וברשות הפלסטינית היא חברת צ.מ.ל. מדיקל בע"מ. לחברה הסכמי הפצה גם במצרים ובאוסטרליה. במחצית הראשונה של 2021 ירדו הכנסותיה בחדות, ל-1.1 מיליון ש"ח, בהשוואה ל-18.8 מיליון ש"ח בתקופה המקבילה בשנת 2020. אתר האינטרנט הרשמי של יומן אקסטנשנס יומן אקסטנשנס בע"מ, באתר הבורסה לניירות ערך בתל אביב יומן אקסטנשנס בע"מ, באתר "מאיה" יומן אקסטנשנס בע"מ, באתר גלובס יומן אקסטנשנס, באתר Crunchbase (באנגלית) יומן אקסטנשנס בע"מ: נתונים כספיים באתר מאי"ה. צלי גרינברג‏, ציוד רפואי: המניה שנסקה עד שהתרסקה, באתר וואלה, 22 באוגוסט 2021
למה מי מת

למה מי מת היא סדרת טלוויזיה ישראלית מסוגת קומדיה רומנטית מבית Yes, שעלתה לשידור ב-21 בפברואר 2021 ומכילה 10 פרקים. את הסדרה יצרו אייל אלטויל, שראל פיטרמן ויוגב יפת שגם ביים, ומככבים בה אורי עטיה, ליהי קורנובסקי, אורלי זילברשץ ויגאל עדיקא. ערן (אורי עטיה), בחור רווק וקצת לוזר, חולה "טרי" ביואינג סרקומה, ומיכל (ליהי קורנובסקי), חולת סרטן "ותיקה", נפגשים במקרה במחלקה האונקולוגית. אורי עטיה – בתפקיד ערן לוי – חולה סרטן ליהי קורנובסקי – בתפקיד מיכל שיין – חולת סרטן אורלי זילברשץ – בתפקיד שוש לוי – אמו הדאגנית של ערן יגאל עדיקא – בתפקיד נתניה לוי – אביו המהורהר של ערן קותי סבג – בתפקיד שי בן שמעון – החבר הכי טוב שלומי טפיארו – בתפקיד אמיר – רופא צעיר וכריזמטי במחלקה האונקולוגית מוריה בן הרוש – בתפקיד מירב לוי משי קלינשטיין - אדר רז, האקסית של ערן, שחקנית מפורסמת. "למה מי מת", במסד הנתונים הקולנועיים IMDb (באנגלית) "למה מי מת", במיזם "אישים" לתיעוד היצירה הישראלית דף הסדרה באתר yes "למה מי מת?", במאגר הידע העברי לקולנוע ישראלי ועולמי "אידיבי".
מיקלוש קון (רופא)

מיקלוש קון (בהונגרית: Kun Miklós; בולוניה, 17 ביוני 1920 – לינץ, 28 באפריל 1996) היה רופא מנתח, מנתח פלסטי, יהודי-הונגרי פרופסור באוניברסיטה, תחילה עבד בבית החולים היהודי ברחוב סבולץ' (היום: המרכז הרפואי הלאומי) ואחר כך ייסד את במכון להכשרה רפואית (OTKI) שהיא ממוזגת כיום למעשה לתוך אוניברסיטת זמלווייס בבודפשט. שם הקים את הקליניקה הכירורגית 2. מיקלוש קון הוא בנו של בלה קון פוליטיקאי קומוניסטי, מנהיג הרפובליקה הסובייטית ההונגרית של שנת 1919 שהוצא להורג במשפטי הראווה בברית המועצות. הוא אביו של ההיסטוריון מיקלוש קון. מיקלוש קון סיים את לימודיו באוניברסיטה הרפואית הקירגיזית בשנת 1942. הוא הורשה לחזור להונגריה בשנת 1959 וב-15 בספטמבר 1961 קיבל על סמך תעודתו משם את תעודת הרופא בהונגריה. הוא קיבל אזרחות גם בהונגריה. קון כתב את התזה של עבודת הדוקטורט שלו בנושא "ניתוח פלסטי מיוחד" שהיה "יצירת נרתיק באמצעות השתלת מעי גס", ששיקף בצורה מושלמת את כישוריו המיוחדים בניתוחים פלסטיים ובטן ואת ניסיונו הרב. קון החזיר את ההזדמנות לקיום יחסי מין ליותר מ-500 נשים שסבלו ממום מולד בנרתיק שנקרא "מחסור בנרתיק - אפלציה נרתיקית". נשים אלה יכלו להשיב לעצמן את נשיותן הראויה באמצעות ניתוח שיחזור פלסטי מורכב. הוא יצר מחלקות מיוחדים במרפאת הכירורגיה שלו. שיקום פלסטי וניתוחי שד, ניתוחי בטן ופרוקטולוגיה. משימת השיקום הפלסטי של המרפאה הייתה לתקן שיחזורים מסובכים של דופן הבטן, בקעים וצלקות, ניתוחים פלסטיים של הבטן התלויה. במרפאת הניתוחים שלו בוצעו ניתוחי זפקת וגידולים ואלה בוצעו עם חתך פלסטי בקושי מורגש. מיקלוש קון היה הראשון בניתוחים אלה בהונגריה בשנת 1970. במרפאתו לכירורגיה הוצג ניתוח שיקום חזה בעקבות כריתה עקב סרטן השד על פי השיטה במחקרו של ברנרד פישר מארצות הברית בשם "Lumpectomy" ((לומפקטומי=כריתת גוש (המכונה לעיתים כיילקטומיה, כריתת שד חלקית, כריתה חלקית של השד או כריתה מקומית רחבה) היא הסרה כירורגית של חלק נפרד או "גוש" של רקמת השד, בדרך כלל בטיפול בגידול ממאיר או בסרטן השד)). מאוחר יותר, מיקלוש קון הציג במרפאתו את ביצועי ניתוח סרטן השד עם שמירה על הפטמה במקום הסרת חזה מלאה בחולות מתאימות אונקולוגית. המחלקה הפרוקטולוגית ומרפאת החוץ המיוחדת - כמו כל המרפאות של מיקלוש קון - התפרסמו בכל רחבי הונגריה בזכות התוצאות הטובות והעבודה המחקרית שלהם. מיקלוש קון פרש לגמלאות בשנת 1990. אביו, בלה קון (1886 – 1938), היה פוליטיקאי קומוניסטי, המנהיג בפועל של הרפובליקה הסוביטית ההונגרית וקומיסר העם לענייני חוץ (שר החוץ) ואמו, אירן גאל הייתה מורה לפסנתר. הוא נולד כאמור בבולוניה לאחר נפילת הרפובליקה הסובייטית, כשהוריו היו בגלות. אחותו, אגנש קון נולדה בשנת 1915 שבעלה היה אנטל הידאש, משורר, סופר ומתרגם יהודי הונגרי קומוניסט. אשתו של מיקלוש קון הייתה אולגה סריאגובה רופאה ילידת מוסקבה שסיימה גם היא את האוניברסיטה הרפואית בקירגיזסטן בשנת 1942. פטר קוזאק: מיקלוש קון (בהונגרית). באתר Névpont. A Budapesti Orvostudományi Egyetemen végzett orvostanhallgatók jegyzéke 1951–1969. = A Semmelweis Orvostudományi Egyetem Levéltárának kiadványai 1. Promóciós könyvek IV (בהונגרית). Budapest: Semmelweis Egyetem (SOTE) Levéltára. 1997. p. 135. ISBN 9637731903 A Budapesti Orvostudományi Egyetemen végzett orvostanhallgatók jegyzéke 1951–1969. = A Semmelweis Orvostudományi Egyetem Levéltárának kiadványai 1. Promóciós könyvek IV (בהונגרית). Budapest: Semmelweis Egyetem(SOTE) Levéltára. 1997. p. 135. ISBN 9637731903
מריינדורף

מריינדורף (בגרמנית: Mariendorf) הוא יישוב ברובע הדרומי טמפלהוף-שנברג בברלין. מריינדורף ממוקם בין היישובים טמפלהוף בצפון ומריינפלדה (Marienfelde) וליכטנראדה (Lichtenrade) בדרום. ממערב הוא חולק גבול עם לנקוויץ ושטגליץ-צלנדורף, וממזרח - עם בריץ ובוקו (Buckow) וחלקים מרובע נויקלן. היישוב מריינדורף מוזכר לראשונה במסמך משנת 1348, כאשר הוחזק בידי בייליוויק מברנדנבורג ממסדר יוהאן הקדוש (יוהניטר-אורדן, Johanniterorden). המסדר מכר את מריינדורף, יחד עם טמפלהוף ומריינפלדה, לעיר ברלין וקלן (Coelln) בשנת 1435. בשנת 1800 מנתה מריינדורף 162 תושבים. משנת 1872 פותחה וילנקולוני (Villenkolonie, "מושבת אחוזה") בדרום מריינדורף, ובשנת 1900 היו ביישוב 5,764 תושבים. מסלול מרוצי הרתמות (Trabrennbahn) נפתח בשנת 1913, ובשנת 1920 התמזגה מריינדורף רשמית עם העיר ברלין. בשנת 1924 פותח פארק (Volkspark) מריינדורף. בסוף מלחמת העולם השנייה, הפכה מריינדורף לחלק מאזור הכיבוש האמריקאי. בשנת 1946, רחוב אייזנאכר (Eisenacher Straße) במריינדורף היה אתר מחנה עקורים בו היו כ-3,250 איש עד 1948. בשנת 1966 נבנתה תחנת רכבת תחתית U-Bahn ששרתה את הרובע בקו U6. יישוב מסלולי מונופול טחנת רוח אדלרמולה (Adlermühle) מ-1889 מוזיאון טמפלהוף להיסטוריה מקומית קברה של אולריקה מיינהוף מסיעת הצבא האדום בבית הקברות דרייפאלטיגקייט (Dreifaltigkeit). כנסיית כפר מהמאה ה-13. במריינדורף תחנות הרכבת התחתית של ברלין דרך וסטפאליה (Westphalweg), רחוב אולשטיין (Ullsteinstraße) ומריינדורף הישנה (Alt-Mariendorf), הקצה הדרומי של קו U6 והרכבת העילית של ברלין בקו S2, זמינה בתחנת רחוב אטילה (Attilastraße). מריו בארת' (נולד ב-1972), קומיקאי פריץ קון (1910–1967), אמן חזותי הנס-יורגן פאפייר (נולד ב-1942), שופט מדיה וקבצים בנושא מריינדורף בוויקישיתוף מריינדורף - מחנה העקורים, באתר מוזיאון השואה האמריקני מוזיאון טמפלהוף-שנברג דף הבית הרשמי של קבוצת הכדורגל Süden 09
ג'ון לוי

הרב ג'ון סיימון לוי AC (נולד בשנת 1934) הוא רב רפורמי וסופר אוסטרלי. הוא היה הרב בבית הכנסת "בית ישראל" במלבורן, במשך שנים רבות והקים את בית הספר "המלך דוד" במלבורן. לוי התקבל כחבר במסדר אוסטרליה (AM) לכבוד יום ההולדת של המלכה ב-1981. לכבוד יום אוסטרליה לשנת 2021 הוענק ללוי תואר ברמת הכבוד הגבוהה ביותר, החבר של מסדר אוסטרליה (AC). הוענק לו הפרס על "שירות בולט ליהדות באמצעות תפקידים מכובדים עם ארגונים דתיים, קהילתיים והיסטוריים, לקידום הבנה בין-דתית, סובלנות ושיתוף פעולה וחינוך". לוי הפך לרב הרפורמי הראשון באוסטרליה, כאשר הוסמך בשנת 1960 והצטרף לצוות בית הכנסת "בית ישראל". הוא היה רב בכיר שם בשנים 1974 עד 1997, כשהפך לרב אמריטוס. הוא זכה לתואר רב אמריטוס מבית הכנסת בית ישראל בשנת 1997 ולתואר דוקטור לשם כבוד מאוניברסיטת מונש. לוי סייע בייסוד המועצה האוסטרלית לנוצרים ויהודים בשנת 1985. הוא היה גם סגן נשיא האיגוד העולמי ליהדות מתקדמת בשנים 1974 עד 1998. ללוי יש שורשים משפחתיים עמוקים באוסטרליה, החל מאמצע המאה ה-19, הכוללים את נתנאל לוי, חבר הפרלמנט היהודי הראשון במדינה. לוי כתב כ-20 ספרים, כולל: Levi, John S (1976), A dictionary of biography of the Jews of Australia, 1788-1830 (Limited ed.), Gardner Printing Levi, John S; ProQuest (Firm) (2013), These are the names : Jewish lives in Australia, 1788-1850 (Second ed.), Miegunyah Press, ISBN 978-0-522-86418-2 Kuttner, Michael (16 בפברואר 2018). "A conversation with Rabbi John Levi". J-Wire (באנגלית). נבדק ב-2021-01-26. {{cite web}}: (עזרה) Wood, Richard (25 בינואר 2021). "Malcolm Turnbull, Gai Waterhouse and Tim Cahill among star names on Australia Day Honours list". www.9news.com.au. נבדק ב-2021-01-26. {{cite news}}: (עזרה) "Honorary doctorate for Rabbi Emeritus Dr John Levi". 17 במאי 2006. נבדק ב-30 בינואר 2021. {{cite news}}: (עזרה) "Rabbi Emeritus Dr John Simon Levi AM". mgs.vic.edu.au. Melbourne Grammar School. נבדק ב-2021-01-26. "John Levi". Melbourne University Press. נבדק ב-26 בינואר 2021. {{cite web}}: (עזרה) "Our Rabbis". Temple Beth Israel. נבדק ב-30 בינואר 2021. {{cite web}}: (עזרה) Webb, Carolyn (2006-12-02). "Nation's first Jews an 'obsession' for rabbi". The Age (באנגלית). נבדק ב-2021-01-26. "Levi, John S. (1934-)". Person. National Library of Australia. נבדק ב-30 בינואר 2021. {{cite web}}: (עזרה)
רחמימוב

האם התכוונתם ל... איצקו רחמימוב – שחקן ואמרגן ישראלי איריס רחמימוב – היסטוריונית ישראלית, בתו של רמי רחמימוב נמרוד רחמימוב – פרופסור ישראלי לפיזיולוגיה, בנו של רמי רחמימוב רמי רחמימוב – פרופסור ישראלי לפיזיולוגיה
רב תחליפא בר אבדימי

רב תחליפא בר אבדימי (ובגרסאות אחרות- רב תחליפא בר אבימי) היה אמורא שחי בדור השני לאמוראים. היה תלמידו של שמואל, ונהג כפסיקותיו. מביא בשמו מספר אמרות בתלמוד. במסת ביצה רב כועס עליו שהורה לרבים להקל כשיטת שמואל, אבל קורא לו "צורבא מרבנן"- תלמיד חכם. ברוב המקומות כתוב ששם אביו היה "אבדימי", אך במספר מקומות כתוב "אבימי", ודקדוקי סופרים מתקן לפעמים את שם אביו ל"אבימי". וכן בספר היוחסין שכתב רבי אברהם זכות כתוב ששם אביו היה "אבדימי", ויש אומרים ש"אבימי". הרב אהרן הימן, רב תחליפא בר אבדימי או אבימי, בספר תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת ביצה, דף ט"ז, עמוד ב' תלמוד בבלי, מסכת פסחים, דף ק', עמוד א' תלמוד בבלי, מסכת פסחים, דף ק"ז, עמוד א' תלמוד בבלי, מסכת סוכה, דף י', עמוד ב' בתלמוד בבלי, מסכת פסחים, דף ק', עמוד א', בתלמוד בבלי, מסכת בבא בתרא, דף ח', עמוד ב' ובתלמוד בבלי, מסכת ביצה, דף ט"ז, עמוד ב' רבי אברהם זכות, ספר היוחסין, רב תחליפא בר אבדימי
מלאווח

מַלַאוַוח (בערבית: ملوح; תעתיק מדויק: מלוח נהגה גם: מֻלַאוָוח) הוא מאכל תימני מסורתי העשוי מבצק עלים, על בסיס קמח דורה, סאמנה, מעט מלח וסוכר. לאחר הכנת הבצק ישנן מספר דרכים לסיים את הכנת המנה: הדרך הנפוצה ביותר היא טיגון במחבת עם מעט שמן או מרגרינה. ניתן גם לאפות את המלאווח בתנור אפייה או בטוסטר. בצק המלאווח זהה לזה של הג'חנון, אלא שהם נבדלים באופן פתיחת הבצק ובאופן ההכנה. בישראל מקובל להגיש מלאווח עם עגבניות מרוסקות, עם סחוג, ביצה קשה ולעיתים גם טחינה, זעתר, שמן זית ויש אף שמוסיפים סוכר או דבש. המלאווח, שהובא לישראל על ידי עולים מתימן, הפך בשנות השמונים למאכל נפוץ, והוא מצוי כיום בתפריטיהן של מסעדות ורשתות מזון מהיר. חברות רבות מציעות למכירה בצק מלאווח מוכן קפוא, שאותו יש לטגן או לאפות קודם האכילה. בסדרת הנוער הקומית "המלאך השומר שלי", המלאווח היה המאכל היחיד שמנהל הקפיטריה, אלי (ניקי גולדשטיין), היה מכין. בסדרה הקומית "לבד בבית", בעונתה השנייה, הופיע פרק בשם "פיצלוואח", העוסק במאכל שהוא שילוב בין פיצה לבין מלוואח (נודע גם כמלוואח-פיצה במטבח הישראלי). המטבח התימני לחוח ג'חנון זיוה (מאכל) פתות רותי רוסו, מלאווח הארץ: כל הדרכים לאכול מלאווח, באתר nrg‏, 2 בספטמבר 2012 פרופסור אבשלום מזרחי, המטבח התימני, ריחן/צ'ריקובר, 2001, עמ' 71 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
SpyEye

ספייאי (באנגלית: SpyEye) היא נוזקה הנשלחת אל משתמשי מחשב על מנת לגנוב סיסמאות ופרטים רגישים ממחשבם באמצעות מילוי אוטומטי של טפסים ורישום הקשות. הנוזקה נשלחת אל משתמשי מערכת ההפעלה חלונות המפעילים את דפדפני האינטרנט הבאים: Firefox, Chrome, Opera, Internet Explorer. הנוזקה התגלתה לראשונה בשנת 2009 לאחר שנמכרה בפורומים ברשת הדארקנט תמורת כ-500 דולרים. מטרתה העיקרית של הנוזקה היא איסוף נתונים פיננסים ופרטי הזדהות לחשבונות שונים, להעבירם לתוקף שיבצע פעילות בלתי מורשית ולהציג למשתמש מידע שגוי. הנוזקה הדביקה מחשבים בארצות הברית, בריטניה, מקסיקו, קנדה והודו, כ-97 אחוזים מהקורבנות היו ארגונים ומשתמשים מארצות הברית. בשנת 2016, נעצרו כותבי הקוד של הנוזקה, אלכסנדר אנדרייביץ' פנין (Aleksandr Andreevich Panin) שנידון ל-9 שנות מאסר וחמזה בנדלאג' (Hamza Bendelladj) שהואשם בגניבה ונידון ל-24 שנות מאסר. וירוס תולעת מחשב אבטחת מחשב אישי כל ישראלי שלישי נמצא תחת מתקפת נוזקה, באתר Telecomnews קספרסקי: מותגי אופנה, מוכרים על כוונת ההאקרים, באתר Itportal Trojan:Win32/Spyeye SpyEye Targets Opera, Google Chrome Users – Krebs on Security (באנגלית אמריקאית) Menachem Marom, קספרסקי:מותגי אופנה, מוכרים על כוונת ההאקרים אבטחת מידע, באתר ITportal - תוכנה | חומרה | סיסטם | אינטרנט | תקשורת, ‏2018-11-22 Endpoint Protection - Symantec Enterprise, community.broadcom.com Jeremy Kirk, SpyEye Trojan defeating online banking defenses, Computerworld, ‏2011-07-26 (באנגלית) יוסי הטוני, מפתח נוזקה לעולם הבנקאות נאסר לתשע שנים וחצי, באתר אנשים ומחשבים, ‏2016-04-21
צמח טפיל

צמחים טפילים הם צמחים שאינם אוטוטרופיים (צמחים שאין ביכולתם לייצר בעצמם את החומר האורגני הנחוץ לקיומם). בניגוד לצמחים טורפים האוכלים חרקים ומנצלים חומר אורגני מבעלי חיים, הרי שצמחים טפילים מנצלים חומר אורגני שמקורו מן הצומח. לכל הצמחים הטפילים יש מצוצה - חיבור קבוע לצמח הפונדקאי. דרך המצוצות עוברים מים, מינרלים וסוכרים מן הצמח הפונדקאי לצמח הטפיל. רבים מן הצמחים הטפילים מסוגלים לבצע פוטוסינתזה בכוחות עצמם, אך אינם יכולים לקיים עצמם ובלעדי צמח פונדקאי לא יוכלו להתפתח ואף לשרוד. שתי גישות עיקריות מקובלות כיום על החוקרים את אבולוציית הצמחים הטפילים: אחדים משורשי הצמחים עברו שינויים הדרגתיים שאפשרו להם להפוך למצוצות. כשהצליחו הצמחים להשיג את מזונם בלי השורשים הרגילים, לא נותר להם אלא לאבדם בהדרגה. המצוצה התפתחה בעקבות איחוי אקראי בין שורשי צמחים שונים, כאשר היו כאלה שניצלו זאת והפכו בהדרגה לטפילים על שכניהם. מדיה וקבצים בנושא צמח טפיל בוויקישיתוף צמחים טפיליים, דף שער בספרייה הלאומית
ג'אנפיליאצי

משפחת ג'אנפיליאצי (באיטלקית: Gianfigliazzi) הייתה משפחה מפורסמת בפירנצה של ימי הביניים. המשפחה עלתה לגדולה בתחילת המאה ה-13 והוכחדה בשנת 1798, עם מותו של בנה האחרון פרנצ'סקו. סמל המשפחה היה אריה כחול על רקע מגן צהוב. שמה של המשפחה הוא כנראה עיוות וקיצור שמו של אב המשפחה ג'ובאני בן גלצו (Giovanni figlio di Galeazzo). באזור שנת 1215 המשפחה עלתה לגדולה בעושרה ובמעמדה החברתי באמצעות שורת עסקאות כלכליות שהניבו להם רווחי עתק: כספים שגנבו מדוכסות פייזולה (אנ') הושקעו בדרום צרפת בצורה של הלוואה בריבית מנופחת: על כל שלושה מטבעות שהלוו בני המשפחה, הם דרשו אחד עשר. המשפחה הוגלתה מפירנצה בעקבות קרב מונטאפרטי (אנ') ב־4 בספטמבר 1260, אך הורשו לחזור זמן קצר מאוחר יותר. הכסף שצברו העלה את קרנם בפירנצה, ובתחילת המאה ה-14 המשפחה קנתה נכסים רבים בפירנצה, לרבות מגדל ג'אנפיליאצי (אנ'), מגדל ידוע בסגנון הרומנסק העומד על תילו עד היום. בני המשפחה השתייכו למפלגת הגוולפים, ובעת הפיצול בין הפלגים במפלגה הם הצטרפו לפלג השחור. המשפחה איבדה מכוחה ומחשיבותה עם השנים, וענפה המרכזי הוכחד בשנת 1798 עם מותו של פרנצ'סקו מריה. דנטה אליגיירי חי בתקופת עלייתם לגדולה והיה ליריב פוליטי להם. דנטה לא ראה בעין יפה את משלח ידם כמלווים בריבית, מכיוון שהתנגד להתעשרות שלא בדרך העבודה. לפיכך בקומדיה האלוהית דנטה הציב אותם בגיהנום לצד מלווים בריבית אחרים, תוך שהוא מזהה אותם באמצעות סמלם בלבד: מִצַּוַּאר כָּל אִישׁ וָאִישׁ נִתְלֶה לוֹ כִּיס שֶׁצֶּבַע מְסֻיָּם לוֹ וּמְסֻיָּם לוֹ הַסִּימָן, וְשֶׁבָּזֶה, דּוֹמֶה, הִשְׁבִּיעוּ אֶת עֵינָם. וְעֵת כִּי בָּאתִי בֵּינֵיהֶם לְהִסְתַּכֵּל, בְּתִיק צָהֹב אֶחָד רָאִיתִי תְּכֵלֶת שֶׁלָּהּ פַּרְצוּף אַרְיֵה וּמַבָּעוֹ. — הקומדיה האלוהית, תופת, שיר 17, שורות 55–60, בתרגום ראובן כהן צ'יצ'יביו, השף של אחד מבני המשפחה, הוא גיבור אחד הסיפורים של דקאמרון לבוקאצ'ו (יום שישי, סיפור חמישי). מדיה וקבצים בנושא ג'אנפיליאצי בוויקישיתוף
סיטרואן אמי (2020)

סיטרואן אמי (בצרפתית: Citroën Ami) היא מכונית מיני חשמלית במרכב מיקרו, בעלת שני מקומות ישיבה, שמיוצרת על ידי סיטרואן משנת 2020. היא נחשפה ב-27 בפברואר 2020 ומשווקת בעולם מיוני 2020. היא משתמשת בשם הישן של סיטרואן אמי. הנסיעה באמי מותרת מגיל 14 ואינה כרוכה ברישיון עקב גודל המכונית. היא כוללת מנוע חשמלי המספק 8 כ"ס. סוללת ליתיום-יון בקיבולת 5.5 קוט"ש המאפשרת טווח נסיעה חשמלי של 75 ק"מ, הטעינה אורכת 3 שעות. המהירות המרבית עומדת על 45 קמ"ש. פנים מבט אחורי-צדדי מבט קדמי-צדדי מדיה וקבצים בנושא סיטרואן אמי בוויקישיתוף אתר האינטרנט הרשמי של סיטרואן אמי (בגרמנית) אתר האינטרנט הרשמי של סיטרואן אמי (באיטלקית) Citroen > Citroen AMI : les chevrons passent à l’électrique low cost !, La revue automobile, ‏17 בפברואר 2020 (בצרפתית) Sagar, Citroën AMI is for everyone, even for 14-year-olds, Autodevot, ‏2 במרץ 2020 (באנגלית) אלדד מנורי, סיטרואן AMI - עירונית חשמלית לכולם, באתר פורטל הרכב גיר, ‏1 במרץ 2020
הקוסם (קלף טארוט)

הקוסם או הלהטוטן, הוא אחד מ-78 קלפי הטארוט, אחד מ-22 הקלפים של הארקנה הגדולה, והמספר שלו הוא 1. הקלף מתאר קוסם צעיר בעל כובע רחב שוליים או שמעליו יש את סימן האינסוף וחוגר לעיתים את אורובורוס. יד אחת שלו מורמת והשנייה שלו מצביעה על הקרקע. אוחז במטה לרוב. ומולו יש שולחן או מזבח שעליו מונחים ציוד הקסמים שלו או ארבעת הסמלים של הארכנה הקטנה. בחבילת הריידר הוא ניצב בגן פורח של חבצלות ושושנים על מנת להמחיש את הפסוק משיר השירים "חבצלת השרון ושושנת העמקים". קלף הקוסם מציע לאדם ליישם את רעיונותיו, ולהימנע מלנצל את יכולותיו לרעה. הוא מסמל אדם בעל כשרון, כוח רצון, כלים וידע המאפשרים לו לבצע בהצלחה את כל אשר ירצה. ישנם קוראי קלפים התומכים בקריאה הפוכה, ובמידה והקוסם יוצא הפוך בקריאת קלפים, הוא מייצג רמאות, אשליה ותמרון למען רווח אנוכי. הקוסם כאובייקט מחקרי ולימודי בתחום תורת הנסתר, מתפרש כסמל של כוח, פוטנציאל, ואיחוד של העולם הגשמי והרוחני. לפי תפיסת השחר המוזהב, מזוהה קלף הקוסם עם האות ב', ובאסטרולוגיה עם כוכב חמה, מזל תאומים ומזל בתולה. לפי אליפז לוי, הקלף מזוהה דווקא עם האות א'. בנומרולוגיה, מספרו הוא 1 - קלף הקוסם מייצג מנהיגות, התחלות חדשות, יצירתיות. קלפים נוספים שמייצגים את הספרה 1 הם גלגל המזל והשמש. מדיה וקבצים בנושא הקוסם בוויקישיתוף What does the first tarot card mean?, WikiLivres.org : Questions et réponses sur les livres, Romans, B.D, des auteurs et Culture votre guide littérature #1, ‏5 במרץ 2021 (בצרפתית) הילה טארוט, פשוטארוט הקוסם, באתר מודרן טארוט - מיסטיקה במאה ה-21 OpenSea, The Magician Tarot - Aurora.Tarot, OpenSea (באנגלית) אורי רז, טארוט - קלף הקוסם, באתר הטארוט של אורי רז ההתאמה בין הארקנה הגדולה לאותיות הא' ב' העברי, באתר הטארוט של אורי רז Skyscript: Mercury In Myth & Occult Philosophy By David McCann, www.skyscript.co.uk
אצטדיון גרינוואלדר

האצטדיון העירוני ברחוב גרינוואלדר (בגרמנית: Städtisches Stadion an der Grünwalder Straße), הידוע בקיצור כאצטדיון גרינוואלדר, הוא אצטדיון כדורגל הממוקם במינכן שגרמניה. האצטדיון מכיל 15,000 מקומות ישיבה ומשמש את קבוצת מינכן 1860 במשחקיה הביתיים. האצטדיון נבנה בשנת 1911 והיה המגרשה הביתי של מינכן 1860 עד 1995, עת עברה לשחק באצטדיון האולימפי החדש. בהמשך עברה הקבוצה לשחק באליאנץ ארנה, ובסוף עונת 2016/2017 חזרה לשחק באצטדיון. היריבה העירונית, באיירן מינכן, שיחקה גם היא באצטדיון בשנים 1926-1972, עד שעברה לאצטדיון האולימפי החדש. ב-14 במרץ 1948 נרשם שיא הצופים באצטדיון כאשר 58,200 במשחק של מינכן 1860 נגד נירנברג. עם השנים פחתה תכולת האצטדיון, וכיום הוא מכיל 15,000 מקומות ישיבה. מדיה וקבצים בנושא אצטדיון גרינוואלדר בוויקישיתוף האתר הרשמי
טיאגו לופש

טיאגו חורחה אוליביירה לופש (בפורטוגזית: Tiago Jorge Oliveira Lopes; נולד ב-4 בינואר 1989) הוא כדורגלן פורטוגזי המשחק בעמדת המגן הימני. לופש נולד בווילה נובה דה גאיה שבמחוז פורטו, ושיחק בקבוצות נוער מקומיות. אחיו התאום הוא המגן השמאלי הלדר לופש. בקיץ 2008 עבר לואל ד'אוסטה, קבוצת חובבים מהליגות הנמוכות באיטליה. בקיץ 2010 חזר לפורטוגל ושיחק באספיניו מהליגה הפורטוגלית השלישית. בקיץ 2011 חתם בטונדלה, ובתום העונה העפיל איתה לליגה הפורטוגלית השנייה. בקיץ 2012 חתם בטרופנסה מהליגה השנייה. בקיץ 2013 חתם בקובילה, מאותה ליגה. ב-19 בינואר 2014 עבר לצ'.פ.ר. קלוז', מליגת העל הרומנית, כשהוא חותם על חוזה לשנתיים וחצי. ביולי 2017 עבר בהעברה חופשית לקייסריספור מליגת העל הטורקית, וחתם על חוזה לעונה עם אופציה לעונה נוספת. בעונה הראשונה סיים עם קבוצתו במקום התשיעי, ובעונתו השנייה בקבוצה סיים איתה במקום העשירי. ביולי 2019 עבר בהעברה חופשית לדניזליספור, העולה הטרייה לליגת העל הטורקית, וחתם על חוזה לעונה עם אופציה לעונה נוספת. בעונה הראשונה סיים עם הקבוצה במקום ה-14, ובעונתו השנייה סיים עם הקבוצה במקום ה-21 והאחרון, וירד לליגת המשנה הטורקית. צ'.פ.ר. קלוז' הגביע הרומני (1): 2015/2016 טיאגו לופש, באתר Transfermarkt טיאגו לופש, באתר Soccerway טיאגו לופש, באתר WorldFootball.net טיאגו לופש, באתר FootballDatabase.eu "Criza fara sfarsit la CFR, jucatori din liga a II-a portugheza, Tiago Lopes ultimul venit in Gruia" [Crisis without end at CFR, players from the second Portuguese league, Tiago Lopes the last one that arrived in Gruia] (ברומנית). Stirile Pro TV. 27 בינואר 2014. נבדק ב-14 בספטמבר 2017. {{cite web}}: (עזרה) "FOTO EXCLUSIV E dorit de "caini" si e rivalul FCSB, dar anunta: "Steaua n-are cum sa rateze titlul"" [EXCLUSIVE PHOTO He is wanted by "the dogs" and he is the rival of FCSB but announces: "Steaua cannot miss the title"]. Gazeta Sporturilor (ברומנית). 19 באפריל 2017. נבדק ב-14 בספטמבר 2017. {{cite news}}: (עזרה) "D. Aves-Trofense, 2–0: Golos a abrir e a fechar" [D. Aves-Trofense, 2–0: Early and late goals]. Record (בפורטוגזית). 12 באוגוסט 2012. נבדק ב-2 באוקטובר 2017. {{cite news}}: (עזרה) "Tiago Lopes nos romenos do Cluj" [Tiago Lopes to Romania's Cluj]. O Jogo (בפורטוגזית). 19 בינואר 2014. נבדק ב-2 באוקטובר 2017. {{cite news}}: (עזרה) "OFICIAL: Tiago Lopes assina pelo Kayserispor" [OFFICIAL: Tiago Lopes signs for Kayserispor] (בפורטוגזית). TVI 24. 18 ביולי 2017. נבדק ב-18 בדצמבר 2019. {{cite web}}: (עזרה) "Kayserispor'lu Tiago Lopes Denizlispor'da" [Tiago Lopes from Kayserispor to Denizlispor] (בטורקית). Kayserispor. 18 ביוני 2019. נבדק ב-18 בדצמבר 2019. {{cite web}}: (עזרה) Jesus, Diogo (17 במאי 2016). "Roménia: Cluj de António Conceição conquista a Taça" [Romania: António Conceição's Cluj conquer Cup]. Record (בפורטוגזית). נבדק ב-4 באוקטובר 2019. {{cite news}}: (עזרה)
The Idan Raichel Symphonic Project (Live In Buenos Aires)

The Idan Raichel Symphonic Project (Live In Buenos Aires) הוא אלבום ההופעה השני של עידן רייכל, אותו הקליט בשיתוף התזמורת הסימפונית בארגנטינה (Ensamble Sinfonico 21 Orchestra). האלבום יצא לאור ב-22 באוגוסט 2021, על ידי חברת התקליטים הליקון. רייכל סיפר על הרקע ליצירת האלבום בסרטון שליווה את צאתו, בו סיפר כי האלבום הוקלט בעקבות פנייה של פרננדו קגואל, איש עסקים מבואנוס איירס, בסוף הופעה של הפרויקט של עידן רייכל בניו יורק, שהציע לרייכל לבקר בבואנוס אייריס וליצור עם נגני התזמורת שלו מופע משירי הפרויקט. Idan Raichel & Ensamble Sinfonico 21 Orchestra / The Idan Raichel Symphonic Project (Live In Buenos Aires) | הליקון מיוזיק, באתר www.helicon.co.il, ‏2021-08-22 The Idan Raichel Symphonic Project (Live In Buenos Aires) - Fernando's dream - החלום של פרננדו, סרטון באתר יוטיוב (אורך: 3:11) - ערוץ 7, עידן רייכל כמו שעוד לא שמעתם, באתר ערוץ 7, 22 באוגוסט 2021 קשת ברגסון, ‏עידן רייכל בשיתוף פעולה עם התזמורת הסימפונית, באתר "סרוגים", 22 באוגוסט 2021